വ്യാപാര സ്ഥാപനങ്ങളില് പ്രവേശിക്കണമെങ്കില് ആര്ടിപിസിആര് ടെസ്റ്റോ ഒന്നാം ഡോസ് വാക്സിനേഷനോ വേണമെന്നുള്ള നിയമം പിന്വലിക്കണം കേരളാ പരിസ്ഥിതി സംരക്ഷണ സമിതി കടുത്തുരുത്തി: ഉപഭോക്താക്കള് വ്യാപാര സ്ഥാപനങ്ങളില് കയറി ഉപഭോഗ സാധനങ്ങള് മേടിക്കാന് ആര്ടിപിസിആര് ടെസ്റ്റോ അതുമല്ലങ്കില് ഒന്നാം ഡോസ് വാക്സിനേഷനോ വേണമെന്നുള്ള നിയമം ധിക്കാരവും, മനുഷ്യാവകാശ ലംഘനവുമാണ്. യുദ്ധകാലാടിസ്ഥാനത്തില് എല്ലാ പൗരന്മാര്ക്കും ആരോഗ്യ പ്രവര്ത്തകരുടെയും, പഞ്ചായത്ത് മെമ്ബര്മാരുടെയും നേതൃത്വത്തില് വീടുകളില് എത്തിച്ച് ഒന്നാം ഡോസ് വാക്സിനേഷന് കൊടുത്തതിന് ശേഷം സര്ക്കാര് നിയമം നടപ്പിലാക്കിയാല് അര്ത്ഥപൂര്ണമാകും. ആദ്യം വാക്സിന് പൂര്ണമായി കൊടുക്കുക അതിന് ശേഷം നിയമം നടപ്പാക്കുക. ഒന്നര വര്ഷമായി പാവപ്പെട്ട ജനം കടകെണിയിലാണന്ന കാര്യം സര്ക്കാര് വിസ്മരിക്കരുത്. ജനങ്ങളുടെ ജീവനും സ്വത്തിനും സംരക്ഷണം നല്കേണ്ടവര് തന്നെ ജനങ്ങളെ വീട്ടിലിരുത്തി കിതാര നിയമം അടിച്ചേല്പ്പിക്കുന്നത് ഇരട്ടത്താപ്പാണന്ന് കേരളാ പരിസ്ഥിതി സംരക്ഷണ സമിതി സംസ്ഥാന എക്സിക്യൂട്ടീവ് ഹൈ പവര് യോഗം കുറ്റപ്പെടുത്തി. പ്രസ്തുത നിയമം പിന്വലിക്കണമെന്നും ആവശ്യപ്പെട്ടു. യോഗം കേരളാ പരിസ്ഥിതി സംരക്ഷണ സമിതി സംസ്ഥാന പ്രസിഡന്റ് സലിന് കൊല്ലംകുഴി ഉത്ഘാടനം ചെയ്തു. ജനറല് സെക്രട്ടറി ജോസ് കൊല്ലപ്പിള്ളി അദ്ധ്യക്ഷത വഹിച്ചു. ജസ്റ്റിന് കല്ലുംമ്ബുറം, ജേക്കബ് തോമസ്, തോമസ് പെരുവ, സാജൂ പി മാണി, മോഹനന് സി പി തുടങ്ങിയവര് പ്രസംഗിച്ചു.